**Regulament intern privind participarea la**

**Concursul Național “Vrănceanu – Procopiu”,**

**Ediția a XVI-a**

**1. SCOPUL**

Stabilirearegulilor şi normelor ce trebuie respectate de către elevii şi profesorii însoţitori pentru desfăşurarea, în condiţii optime, a Concursului Național “Vrănceanu – Procopiu”, în perioada 21.11.2014 – 23.11.2014, în municipiul Bacău.

**2. DOMENIUL DE APLICARE**

Regulamentul se aplică tuturor elevilor şi profesorilor însoţitori participanţi la Concursul Național “Vrănceanu – Procopiu”, în perioada 21.11.2014 – 23.11.2014, în municipiul Bacău.

**3. DOCUMENTE DE REFERINŢĂ:**

- Regulamentul de organizare şi funcţionare a unităţilor de învăţământ preuniversitar OMEdC nr. 4925/8.09.2005, modificat prin OMECTS nr. 6152/2012.

- Metodologia – cadru de organizare şi desfăşurare a competiţiilor şcolare aprobată cu OMEN nr. 3035/10.01.2012

**4. DESCRIERE**

Art.1. Concursul Național “Vrănceanu – Procopiu” este organizat de Ministerul Educaţiei Naţionale şi Inspectoratul Şcolar al Judeţului Bacău, cu sprijinul Colegiului Naţional „Ferdinand I” din Bacău. Perioada în care se organizează această olimpiadă este 21.11.2014 – 23.11.2014.

Art.2. Participanţii la olimpiadă vor avea asupra lor cartea de identitate în original şi în copie/ certificatul de naştere în copie autentificată de conducerea unităţii de învăţământ, carnetul de elev vizat pe anul şcolar în curs, avizul epidemiologic valabil pentru perioada 21.11.2014 – 23.11.2014, eliberat cu cel mult 48 de ore înainte de prezentarea la concurs şi ecusonul de participant la olimpiadă, care se va primi la cazare.

Art.3. Pentru desfăşurarea programului în condiţii optime se impun următoarele:

a) profesorii însoţitori vor monitoriza permanent elevii şi îi vor însoţi la activităţile şi vizitele prevăzute în programul concursului, transportul realizându-se în sistem organizat;

b) elevii vor avea un comportament adecvat, conform statutului precizat în Regulamentul de organizare şi funcţionare a unităţilor de învăţământ preuniversitar aprobat prin OMEdC nr. 4925/08.09.2005, modificat de OMECTS nr. 6152/2012;

c) elevii vor respecta programul concursului, orele de activitate şi de odihnă;

d) elevii nu vor degrada şi nu vor distruge spaţiile de cazare şi masă, sălile de clasă, laboratoarele, obiectivele turistice sau culturale care vor fi vizitate. În caz contrar, daunele vor fi imputate celor vinovaţi. În cazul elevilor minori, acestea vor fi imputate părinţilor/tutorilor legali;

e) elevii nu vor întreprinde acţiuni care să pună în pericol sănătatea şi securitatea personală sau a celorlalţi participanţi;

e) consumul de tutun, băuturi alcoolice şi droguri este strict interzis pe întreaga perioadă de desfăşurare a concursului;

f) elevii nu vor părăsi locaţia de cazare sau activitatea la care iau parte neînsoţiţi sau fără acordul profesorului însoţitor;

g) elevii vor adopta o atitudine sinceră şi onestă în orice situaţie. În situaţia producerii unor incidente, falsa solidaritate se consideră complicitate şi tăinuire a adevărului;

h) dacă vor apărea abateri grave de la regulament, organizatorii îşi rezervă dreptul de a lua măsuri pentru părăsirea locului de cazare de către elevul în cauză, iar cheltuielile de deplasare către judeţul de unde acesta provine vor fi suportate de părinţi/tutori legali.

Art.4. Elevii şi profesorii însoţitori, participanţi la Concursul Național “Vrănceanu – Procopiu”, vor respecta prevederile Metodologiei-cadru de organizare şi desfăşurare a competiţiilor şcolare şi a Regulamentului de organizare a activităţilor cuprinse în calendarul activităţilor educative, şcolare şi extraşcolare, aprobată prin OMECTS nr. 3035 din 10 ianuarie 2012.

Art.5. Prezentul regulament este obligatoriu pentru toţi participanţii la Concursul Național “Vrănceanu – Procopiu”.